Mere sikkerhed og mindre stress. SCC-systemet fastholder den ønskede hastighed og den ønskede afstand til den forankørende bil ved automastik at accelerere og bremse. Systemet aflæser selv, når den forankørende ændrer hastighed og justerer automatisk din bils hastighed og fastholde en sikker afstand. SCC-systemet giver også mulighed for, at din bil – selv ved hyppige stop – automatisk genoptager kørslen, når den forankørende bil igen kører fremad. Din bil vil automatisk accelerere op til den valgte hastighed, når det er muligt. Denne funktion kaldes Stop & Go.
Navigationsbaseret fartkontrol (NSCC)
NSCC-teknologien anvender information fra navigationssystemet til at hjælpe dig med at køre med en sikker hastighed på motorvejen. Hvis du indstiller hastigheden til den aktuelle hastighedsgrænse, mens du har slået NSCC-teknologien til, vil hastigheden herefter automatisk følge den angivne hastighedsgrænse.
Denne funktion er baseret på tilgængelige data fra navigationssystemet. I tilfælde af manglende eller forkerte data afspejler dette muligvis ikke de aktuelle forhold. Sørg for at overholde vejforholdene og lokale hastighedsgrænser, selv når systemet er tændt.
Vejkurve-zone
Kører du på motorvej reduceres hastigheden automatisk, når du kører ind i en vejkurve-zone. Når du igen forlader kurven, vender din bil automatisk tilbage til den forrige hastighedsindstilling